OpenLLM-France/wikimedia huggingface dataset:
# Apollon Limassol

L'Apollon Limassol (Grec modern: Απόλλων Λεμεσού) és un club de futbol xipriota de la ciutat de Limassol. També té seccions de basquetbol i voleibol.

## Història

L'Apollon es fundà a Limassol el 14 d'abril de 1954. Fou acceptat a la Segona Divisió el 1955. La temporada 1956-57, una crisi soferta per l'AEL Limassol provocà que molts jugadors d'aquest club s'unissin a l'Apollon. La temporada 1957 ascendí a Primera on s'ha mantingut des d'aleshores. Des d'aleshores ha guanyat tres lligues (1991, 1994, 2006), i la copa 5 cops (1966, 1967, 1986, 1992, 2001).

## Palmarès
### Futbol

* Lliga xipriota de futbol (4): 1991, 1994, 2006, 2022
* Copa xipriota de futbol (5): 1966, 1967, 1986, 1992, 2001
* Supercopa xipriota de futbol (1): 2006

### Basquetbol

* Copa xipriota (1): 2002

### Voleibol (femení)

* Supercopa xipriota (1): 2003

## Enllaços externs

* Web oficial
* Fòrum Arxivat 2008-09-05 a Wayback Machine.
* Web de seguidors oficial
* Web de seguidors Arxivat 2008-09-04 a Wayback Machine.
# Aprélevka

Aprélevka - Апрелевка (rus) - és una ciutat de l'óblast de Moscou, a Rússia. Aprélevka fou fundada el 1899, i obtingué l'estatus de ciutat el 1961. El nom de la vila prové del mot rus апрель, que vol dir 'abril'. Durant l'època soviètica s'hi construí una gran fàbrica, el 1910, per part d'industrials alemanys, i fabricava discs de vinil.
# Aquilino Iglesia Alvariño

Aquilino Iglesia Alvariño (Abadín, Lugo, 10 de juny de 1909 - Santiago de Compostel·la, 1961) fou un escriptor gallec.

## Biografia

Va estudiar en el seminari de Mondoñedo i va dedicar la seva vida a l'ensenyament del llatí i a la creació poètica. Va traduir al gallec textos d'autors clàssics (Horaci, Teòcrit de Siracusa, Tíbul). La seva poesia s'incriube dintre del corrent iniciat per Noriega Varela anomenat humanisme paisatgista o neovirgilianisme, que comparteix amb autors com Díaz Castro o Crecente Vega. En la seva obra es percep la petjada de la poesia clàssica, del saudasisme portuguès i, en menor mesura, del imaxinismo heretat de Amado Carballo i del creacionisme de Manuel Antonio. Els temes recurrents en la seva poesia són el dolor existencial i el paisatge exterior.
Abans de la guerra civil va publicar «Señardá» (1930), un poemari format per sonets en el qual el tema principal és el dolor; i «Corazón ao vento» (1933) on hi ha una major obertura a l'avantguarda. En 1947 apareix «Cómaros Verdes», primer llibre publicat a Galícia després de la guerra, en el qual abandona la rima emprant preferentment l'hendecasíl·lab blanc i se submergeix en un paisatgisme en el que la solitud és un tema fonamental. A «Dia a dia» (1960) domina l'actitud existencial amb contínues referències al passat i en un to greu i reflexiu. Amb «Lanza de Soledá» (1961) torna al sonet i la temàtica se centra en l'angoixa humana enmig d'una "Noite" simbòlica en la qual la contraposició llum/ombra té gran importància. En aquest mateix any publica també «Nenias», poemes homenatge a autors gallecs i forans, moderns i antics que van des de Valeri Catul fins a Rosalía. Se li va dedicar el Dia de les Lletres Gallegues de 1986.

## Obra
### Poesia

* Señarda (Lugo, 1930).
* Corazón ao vento (Lugo, 1933).
* Contra el ángel y la noche (Buenos Aires: Emecé, 1941).
* Cómaros verdes (Vilagarcía de Arousa: Celta, 1947).
* De día a día (Vilagarcía de Arousa: Celta, 1960).
* Nenias (Vigo: Galaxia, 1961).
* Lanza de soledá (Ourense: Editora Comercial, 1961).
* Leva o seu cantare (Vilagarcía de Arousa: Celta, 1964).
* Cantares de Meis (Meis Poio, 1965).

### Traduccions

* Horaci, Carmina (Madrid: CSIC, 1950).
* Plaute, A comedia da oliña (Vigo: Galaxia, 1962).

### Assaigs

* Noriega Varela, poeta da montaña (Vigo: Galaxia, 1969).
* A lengua dos poetas do Norte de Lugo (A Coruña: Pubricaciones de la Reial Acadèmia Gallega, 1964).
* "Lengua e estilo de Cabanillas" Obras completas de Ramón Cabanillas (Buenos Aires: Galicia, 1959).
# Aragona

Aragona (sicilià Araùna) és un municipi italià, dins de la província d'Agrigent. L'any 2008 tenia 9.694 habitants. Limita amb els municipis d'Agrigent, Campofranco (CL), Casteltermini, Comitini, Favara, Grotte, Joppolo Giancaxio, Sant'Angelo Muxaro i Santa Elisabetta.

## Administració

Llista d'alcaldes :
| Període | Identitat | Partit |
| 2007- | Alfonso Tedesco | Centreesquerra |
# Tom Jones (pel·lícula)

Tom Jones és una pel·lícula britànica dirigida per Tony Richardson, estrenada el 1963. El guió està tret d'Història de Tom Jones, nen trobat, una cèlebre novel·la de Henry Fielding apareguda el 1749. Ha estat doblada al català

## Argument

Les aventures d'un bastard educat per un noble, en l'elevada societat britànica del segle xviii.

## Producció

El carrer de Castell de Bridgwater es va fer servir com a localització en unes quantes escenes. Bryanston Films (UK) dubtava de fer la pel·lícula en color i es va arruïnar. La pel·lícula va ser finançada per la productora americana United Artists.
La producció va patir més dels desastres habituals en exterioris, ocasionats pel temps anglès. Tony Richardson va quedar descontent amb el producte final, malgrat la seva aclamació per altres. En la seva autobiografia Richardson va escriure:
| « | "sentia que la pel·lícula estava incompleta i potinejava en la seva execució. Jo no pico a aquella mena d'èxit – tothom l'hauria de tenir – però quan algú em recorda Tom Jones , sempre m'estremeixo una mica. " | » |

## Repartiment

* Albert Finney: Tom Jones
* Susannah York: Sophie Western
* Hugh Griffith: Squire Western
* Edith Evans: Miss Western
* Joan Greenwood: Lady Bellaston
* Diane Cilento: Molly Seagrim
* David Tomlinson: Lord Fellamar
* Rosalind Knight: Mme Fitzpatrick
* David Warner: Blifil
* George Devine: Squire Allworthy
* Freda Jackson: Mme Seagrim
* Wilfrid Lawson: Black George
* Jack McGowran: Partridge

## Premis i nominacions
### Premis

* 1963. Copa Volpi per la millor interpretació masculina per Albert Finney
* 1964. Oscar a la millor pel·lícula
* 1964. Oscar al millor director per Tony Richardson
* 1964. Oscar al millor guió adaptat per John Osborne
* 1964. Oscar a la millor banda sonora per John Addison
* 1964. Globus d'Or a la millor pel·lícula musical o còmica
* 1964. BAFTA a la millor pel·lícula britànica

### Nominacions

* 1963. Lleó d'Or
* 1964. Oscar al millor actor per Albert Finney
* 1964. Oscar al millor actor secundari per Hugh Griffith
* 1964. Oscar a la millor actriu secundària per Diane Cilento
* 1964. Oscar a la millor actriu secundària perEdith Evans
* 1964. Oscar a la millor actriu secundària per Joyce Redman
* 1964. Oscar a la millor direcció artística per Ralph W. Brinton, Ted Marshall, Jocelyn Herbert i Josie MacAvin
* 1964. BAFTA al millor actor per Albert Finney
* 1964. BAFTA al millor actor per Hugh Griffith
* 1964. BAFTA a la millor actriu per Edith Evans
* 1964. Grammy a la millor banda sonora original per John Addison

## Bibliografia

* Monthly Film Bulletin, n° 355 (anglès)
* Sight and Sound, tardor 1962 (foto de portada); tardor 1963, p. 208 (anglès)
* Cahiers du cinéma, n° 152, febrer 1964 (francès)
* Positif, n° 59, març 1964 (francès)

## Referències

* ↑ Tom Jones
* ↑ «Tom Jones ». The New York Times.
* ↑ p.xiv Mayer, Geoff Guia del Cinema Britànic Greenwood Publishing Group, 2003
* ↑ Richardson, Tony. Long Distance Runner – A memoir. Londres: Faber & Faber, 1993, p. 136. ISBN 0-571-16852-3.
# Arcen en Velden

Arcen en Velden (limburguès Árse en Velde) és un antic municipi de la província de Limburg, al sud-est dels Països Baixos, actualment part del municipi de Venlo. L'1 de gener del 2009 tenia 8.688 habitants repartits sobre una superfície de 41,54 km² (dels quals 2 km² corresponen a aigua). Limita al nord-oest amb Bergen (Limburg), a l'oest amb Horst aan de Maas, al sud amb Venlo i a l'est amb Straelen.

## Administració

El consistori municipal consta de 13 membres, format des del 2006 per:
* PvdA, 5 regidors
* CDA, 5 regidors
* VVD, 2 regidors
* LALV, 1 regidor

## Enllaços externs

* www..arcenenvelden.nl Arxivat 2017-02-20 a Wayback Machine.
# Arcusgi

Arcusgi és un grup musical cors, els membres dels quals són de les ciutats de Bastia i Lucciana, fundat el 1984.
L'ARCUSGI és el nom dels petits arcabussos utilitzats en el segle xviii per l'exèrcit de Pascal Paoli, pare de la Nació Corsa. Aquest nom fou escollit pel grup per a demostrat la seva identitat corsa. És un grup vocal i musical que començà amb una guitarra i quatre cantants, i que ha evolucionat al llarg dels anys, de manera que actualment és format per cinc músics i nou cantants. Aquest nombre ha variat al llarg dels anys.
Arcusgi es defineix a si mateix com a grup «politicocultural» que milita des de la seva creació per la defensa de la llengua i de la cultura corses, alhora que també es manifesta solidari amb totes les altres minories oprimides i tots els pobles que lluiten per la seva emancipació i la recuperació de llurs drets nacionals.

## Discografia

* 1989 - Resistenza
* 1993 - So Elli
* 1995 - Scrittori
* 1998 - Testimone à l'eternu
* 2002 - Compilation des 4 premiers albums
* 2002 - In vivu à fianc'a voi...
* 2005 - L'arcusgi di Pasquale
* 2008 - voce ribella

## Enllaços externs

* Web oficial d'Arcusgi Arxivat 2008-12-23 a Wayback Machine.
# Ardauli

Ardauli (en sard, Ardaule) és un municipi italià, dins de la província d'Oristany. L'any 2007 tenia 1.158 habitants. Es troba a la regió de Barigadu. Limita amb els municipis de Ghilarza, Neoneli, Nughedu Santa Vittoria, Sorradile, Tadasuni i Ula Tirso.

## Administració

Llista d'alcaldes :
| Període | Identitat | Partit |
| 2005- | Roberto Putzolu | Llista cívica |
# Ardour

Ardour és un programa multiplataforma d'enregistrament multipista d'àudio i midi a disc dur, codi obert, distribuït baix llicencia GPL.
Generalment és usat com un entorn de masteritzat d'àudio, encara que les seves potencialitats van molt més enllà, ja que és un estudi d'enregistrament digital sofisticat i un dels millors programes per a enregistrament/edició d'àudio que existeix en aquest moment no només dins del codi obert, es compara a Pro Tools, l'estàndard d'enregistrament en estudis professionals, mundialment usat.

## Característiques

Cal ressaltar l'enregistrament multicanal, edició no linear i no destructiva, amb una sèrie il·limitada de Desfer/Refer, arquitectura basada en plug-ins, etc. A més, pot ser controlat per material d'àudio, de forma similar a Nuendo, Cubase o Digital Performer.
* Enregistrament en 12 o 24 bits
* Qualsevol nombre de canals físics
* Suport de formats d'àudio estàndard: wav, aiff,...
* Escalat de temps
* Repetició per pista o per sessió
* Cross-fading automàtic

## Més informació

* Nivell d'instal·lació: Alt (requereix instal·lació de programes de tercers)
* Corba d'aprenentatge: Alta
* Resultats/Qualitat: Nivell professional
* Estabilitat: Alta.
* Suport: Alt
* Plataforma Open-Source: Sí

## Vegeu també

* Audacity

## Enllaços externs

* Web oficial d'Ardour Arxivat 2009-04-02 a Wayback Machine. (anglès)
# Arguilers (Toralla)

Arguilers és una partida en part formada per camps de conreu del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Toralla.
Està situat a l'esquerra de la llau de Sant Salvador, a ponent de la Llania, al nord-oest de Seix Curt i al nord de Figuerols, a prop i al sud-oest de Toralla.

## Enllaços externs

* Institut Cartogràfic de Catalunya; cal fer dos passos d'aproximació
# Ari Freyr Skúlason

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Ari Freyr Skúlason (nascut el 14 de maig de 1987) és un jugador de futbol islandès que juga al'OB a Dinamarca després d'haver jugat prèviament a Islàndia i Suècia, després d'haver estat també com juvenil als Països Baixos.
# Ariadna Sintes

Ariadna Sintes (L'Havana, 7 d'octubre del 1986) és una actriu cubano-espanyola. El 2000, es va instal·lar a Sant Sebastià i va estudiar cinematografia a Andoain i art dramàtic a Sant Sebastià.

## Televisió

* «Bi eta Bat» (2012)
* «Maras» (2011)
* «HKM» (2008-2009)
* «Mi querido Klikowsky» (2007)
* «Desde Ahora» (1990)

## Enllaços externs

* Trauko Agency Arxivat 2010-02-09 a Wayback Machine.
* FormulaTV.com
# Ariaramnes (general)

Ariaramnes fou un general persa de Darios I el Gran, esmentat per Ctèsies. La seva historicitat és força dubtosa.
Segons el relat, abans de la invasió d'Escítia el 513 aC, Ariaramnes era sàtrapa de Capadòcia i Darios li va ordenar penetrar al territori escita i agafar dones i homes com a ostatges. El sàtrapa va obeir i entre els captius estava Marsagetes, germà del rei escita, que va trobar presoner del seu germà.
Alguns fets permeten dubtar de la veracitat del fet: Capadòcia no tenia sàtrapa en aquell temps, ja que era part de la de Frígia Hel·lespòntica segons Heròdot, i no va existir com a satrapia fins al final del segle V (vers 410 aC) amb Darios II de Pèrsia. És possible que Ctèsies (com se sap va fer alguna vegada) en ignorar el nom del general encarregat de la missió, apliqués el nom del sàtrapa de Capadòcia del seu temps o un governant relativament recent del territori.
# Aris Salònica FC

L'Aris Salònica FC és la secció de futbol de l'Atlitikos Sillogos Aris, a la ciutat de Salònica, Grècia.

## Història

L'AS Aris va ser fundat el 25 de març de 1914 a Salònica. El seu nom prové del déu grec de la guerra Ares. Els seus colors, el groc i el negre són un record de l'Imperi Romà d'Orient.
L'any 1923 guanyà el seu primer títol, el campionat de Salònica, on amb 13 triomfs és el club que més n'ha guanyat. El seu primer campionat grec el guanyà el 1928, repetint tres anys més tard, el 1931. Amb la seva tercera lliga el 1946, s'inicià una època de sequera de títols que no es trencà fins a la victòria a la copa grega de l'any 1970.

## Palmarès

* 3 Lliga grega de futbol: (1928, 1931, 1946)
* 1 Copa grega de futbol: (1970)
* 13 Campionat de Salònica: (1923, 1924, 1926, 1928, 1929, 1930, 1931, 1934, 1938, 1946, 1949, 1953, 1959)

## Jugadors destacats

    Categoria principal: Futbolistes de l'Aris Salònica FC
* Kleanthis Vikelides
* Dinos Küis
* Alketas Panagoulias
* Alexandros Alexiades
* Giorgos Semertzidis
* Giorgos Foiros
* Traianós Del·las
* Ànguelos Kharisteas

## Enllaços externs

* Web oficial de la secció de futbol Arxivat 2012-03-12 a Wayback Machine.
# Arlit

Arlit és una població industrial del nord del Níger, situada a uns 200 km per carretera de la frontera amb Algèria, a la regió d'Agadez i al departament d'Arlit, del qual n'és la capital. Està ubicada al vessant oriental del massís d'Aïr.

## Indústria de l'urani

Fundada l'any 1969, ha crescut al voltant de la indústria minera i d'explotació de l'urani. També té un aeroport. Té una població d'uns 69.435 habitants (cens del 2001).
Les mines d'urani són explotades per la companyia francesa Areva, que dona feina a 1.600 treballadors locals, segons Le Canard Enchaîné (3 d'agost del 2005), encara que sembla que aquesta xifra ha descendit considerablement, fins a uns 600 treballadors en l'actualitat (2007). El 2001 la mina havia produït unes 80.000 tones d'urani, que s'havien exportat a França per a combustible de centrals elèctriques i per a usos militars.
El 2003, en la gestació de la Segona Guerra d'Iraq, hom acusà Saddam Hussein d'intentar aconseguir urani d'Arlit. Aquesta informació, que recolzava les afirmacions americanes que l'Iraq volia desenvolupar armament nuclear, ha estat posteriorment desmentida.

## Enllaços externs

* Pàgina web de la ciutat (francès)
* Pàgina web de la regió, amb un breu article sobre la ciutat Arxivat 2007-02-03 a Wayback Machine. (francès)
# Armando Moisés Cascán Suso

Armando Moisés Cascán Suso (Logronyo, 26 de març de 1975) és un futbolista riojà. Ocupava la posició de porter.

## Trajectòria

Format al planter del CD Logroñés, a la campanya 94/95, mentre milita al filial, hi debuta a primera divisió amb l'equip riojà. Va ser al darrer encontre de la temporada, contra el Celta de Vigo, i el Logroñés, cuer de la taula, va caure per 0 a 3.

## Enllaços externs

* Fitxa del jugador
# Arnau II de Foixà

Arnau II de Foixà, fill de Bernat II de Foixà, vengué els seus drets de Gaüses a Arnau de Saminyana, amb l'aprovació dels seus germans, entre els quals fra Guifré de Foixà. Es casà amb la vídua de Ramon Ademar de Santa Pau, germana de Ponç de Gualba, bisbe de Barcelona, i fou també senyor de l'Armentera.
Morí l'any 1292 deixant com a hereu Alemany de Foixà i de Gualba.
# Arnau de Foixà i d'Orriols

Arnau de Foixà i d'Orriols, fill de Bernat Alemany de Foixà i de Porqueres i germà d'Alemany de Foixà i d'Orriols.
Va ser uixer d'armes del rei, és a dir, estava encarregat de la custòdia del rei Martí l'Humà i tenia l'obligació de jeure davant la cambra reial. El rei, com ell, estigué immergit en les turbulències de l'època. Ambdós feren trets de pau i treva, i Arnau, l'any 1405, arribà a un procés de composició. Mort vers el 1432.
El succeeix el seu fill Bernat Guillem de Foixà i de Boixadors.
# Armando Álvarez Álvarez

Armando Álvarez (Colmar, 18 de juliol de 1970) és un exfutbolista hispanofrancés, que ocupava la posició de defensa.

## Trajectòria

Es va formar a les categories inferiors del Reial Oviedo. La temporada 91/92 debutaria amb el primer equip, per a convertir-se a l'any següent en un fix de les alineacions asturians. L'estiu de 1996 fitxa pel Deportivo de La Corunya, on també va ostentar la titularitat, encara que en els següents anys la seua aportació va davallar una mica.
No va tenir tanta continuïtat al RCD Mallorca, on va romandre entre el 1999 i el 2001. A l'illa va ser suplent i tan sols jugà 31 partits entre les dues campanyes. La temporada 01/02 va baixar a Segona per militar a l'Atlètic de Madrid. Al conjunt matalasser va retrobar-se amb l'onze inicial, i va ser peça clau del retorn dels madrilenys a la màxima categoria. De nou a Primera, però, Armando deixà de comptar i tan sols disputa 13 minuts abans de retirar-se el 2003.
En total, Armando Álvarez suma 278 partits i 9 gols a la primera divisió.
No obstant això, va començar temporada 2002/03 marcat per una lesió al genoll esquerre i, finalment, es va quedar pràcticament inèdit, jugant només 13 minuts en un partit de lliga. Després de finalitzar el seu contracte amb l'Atlètic, el 30 de juny de 2003 i tot i tenir una oferta del Rayo Vallecano, Armando va penjar les botes amb 33 anys.

## Internacional

Va ser internacional en dues ocasions amb la selecció d'Espanya. Javier Clemente el va fer debutar el 18 de desembre de 1996 en un partit de classificació per al Mundial de 1998 davant Malta a La Valleta. Armando va saltar al terreny de joc en comptes de Belsué per disputar els darrers vint minuts. El seu segon i últim partit internacional va ser el 12 de febrer de 1997, també contra Malta.
Anteriorment, havia estat internacional amb la selecció sub-21 d'Espanya. Va formar part de la preselecció olímpica per als Jocs Olímpics de Barcelona 1992 -on Espanya va obtenir la medalla d'or- encara que finalment va ser descartat per Vicente Miera.
# Armin Mueller-Stahl

Armin Mueller-Stahl (Tilsit, Prússia Oriental, 17 de desembre de 1930) és un actor de cinema alemany.

## Biografia

Mueller-Stahl va iniciar la seva carrera fent cinema a l'Alemanya Occidental. Va aparèixer a pel·lícules de Rainer Werner Fassbinder com Lola (1981) o L'ansietat de Veronika Voss (1982), d'Andrzej Wajda amb Eine Liebe in Deutschland (1984), i d'István Szabó amb Redl ezredes (1985).
Mueller-Stahl es passà als Estats Units amb pel·lícules com La capsa de música (1989) en el paper de pare de Jessica Lange. Posteriorment, va obtenir papers d'actor dur a la pel·lícula Kafka de Steven Soderbergh i La nit a la Terra de Jim Jarmusch (ambdues de 1991). També se'l recorda pel seu paper de general Soviètic a la minisèrie de televisió Amerika (1987). El paper protagonista de Mueller-Stahl a Avalon (1990) també és memorable.
Mueller-Stahl va guanyar l'Os de Plata al millor actor de la Berlinale de 1992 per a la seva interpretació a Utz. El 1996 també va ser nominat a l'Oscar al millor actor secundari per la seva actuació a Shine.
El 2000, Mueller-Stahl va obtenir força reconeixement per la seva interpretació de Thomas Mann en una producció històrica d'Alemanya sobre la família Mann (Thomas Mann, el seu germà Heinrich Mann, i altres) a la pel·lícula Manns - Ein Jahrhundertroman, Die.
El 2008, va guanyar el Premi Genie a la millor actuació per la pel·lícula Promeses de l'est (2007) de David Cronenberg.

## Filmografia

* 1963: Nackt unter Wölfen
* 1964: Preludio 11
* 1981: Lola
* 1982: Die Sehnsucht der Veronika Voss
* 1983: L'Homme Blessé
* 1984: Oblideu Mozart (Vergesst Mozart)
* 1984: Eine Liebe in Deutschland
* 1985: Redl ezredes
* 1985: Bittere Ernte
* 1988: Midnight Cop
* 1989: La capsa de música (Music Box)
* 1990: Avalon
* 1991: Kafka
* 1991: La nit a la Terra
* 1991: Utz
* 1992: The Power of One
* 1993: La casa dels esperits (The House of the Spirits)
* 1994: Holy Matrimony
* 1996: Dino Rex (Theodore Rex)
* 1996: Shine
* 1996: Gespräch mit dem Biest (Conversation with the Beast)
* 1997: The Game
* 1997: The Peacemaker
* 1998: In the Presence of Mine Enemies
* 1998: El comissari europeu (The Commissioner)
* 1998: The X-Files
* 1999: Nivell 13 (The Thirteenth Floor)
* 1999: Il·lusions d'un mentider
* 1999: El tercer miracle (The Third Miracle)
* 1999: Jesus
* 2000: Manns - Ein Jahrhundertroman, Die
* 2000: The Long Run
* 2000: Mission to Mars
* 2004: The Dust Factory
* 2007: Eastern Promises
* 2008: The International
* 2009: Àngels i dimonis
* 2009: Leningrad
* 2015: Knight of Cups

## Nominacions i Premis
### Festival Internacional de Cinema de Berlín

| Any | Categoria | Pel·lícula | Resultat |
| 1992 | Os de Plata al millor actor | Utz | Guanyador |
| 2011 | Os d'Or honorífic | | Guanyador |

### Premi Oscar

| Any | Categoria | Pel·lícula | Resultat |
| 1997 | Oscar al millor actor secundari | Shine | Candidat |
# Arnous

Arnous és una partida rural formada per camps de conreu del Pallars Jussà situada en el terme municipal de Conca de Dalt, al Pallars Jussà, a l'antic terme d'Aramunt, en l'àmbit del poble d'Aramunt.
Està situada a ponent de les Eres de la vila d'Aramunt, a la mateixa llera del riu de Carreu, a la seva dreta. El Camí de Tremp limita aquesta partida pel costat de llevant, pel sud ho fa el riu i pel nord, la Costera, just a ran del cementiri municipal. Arnous queda davant, al nord i a l'altre costat del riu de la partida rural dels Horts d'Aramunt, de la qual partida, de fet, forma part.

## Enllaços externs

* Institut Cartogràfic de Catalunya